Forbrukertilsynet sier:
Beregningen av antall årsverk skal gjøres ut fra hvor mange årsverk virksomheten har sysselsatt i regnskapsåret. Det er ikke antall personer som har et ansettelsesforhold i virksomheten som er avgjørende.
Beregningen av antall årsverk gjøres ut fra en gjennomsnittsberegning av hvor mange årsverk som er tilbakelagt i regnskapsåret. Det følger av regnskapsloven at antall årsverk skal oppgis i årsregnskapet.
Ett årsverk er netto arbeidstimer som en arbeidstaker skal utføre i løpet av ett år, fratrukket ferie og lovbestemte hellig- og høytidsdager. Det vil si antall arbeidstimer som en arbeidstaker i 100%-stilling arbeider i løpet av et år.